Kommissionens forordning (EF) nr. 2109/2000
af 4. oktober 2000
om fastsættelse af omregningskursen for visse former for direkte støtte, der har den 1. september 2000 som udløsende begivenhed
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2799/98 af 15. december 1998 om den agromonetære ordning for euroen(1),
under henvisning til Kommissionens forordning (EF) nr. 1410/1999(2) om ændring af forordning (EF) nr. 2808/98 om gennemførelsesbestemmelser for den agromonetære ordning for euroen i landbrugssektoren, særlig artikel 2, og
ud fra følgende betragtninger:
(1) Den udløsende begivenhed for omregningskursen for hektarstøtte til ris og rosiner er begyndelsen af det produktionsår, for hvilket støtten bevilges, som fastsat i artikel 4, stk. 1, i Kommissionens forordning (EF) nr. 2808/98 af 22. december 1998 om gennemførelsesbestemmelser for den agromonetære ordning for euroen i landbrugssektoren(3), ændret ved forordning (EF) nr. 1410/1999.
(2) Ovennævnte omregningskurs er fastsat i artikel 4, stk. 3, i forordning (EF) nr. 2808/98 og er lig med gennemsnittet beregnet pro rata temporis af de gældende vekselkurser i den måned, der går forud for den udløsende begivenhed, som er den 1. september 2000 -
UDSTEDT FØLGENDE FORORDNING:
Artikel 1
Omregningskursen for den støtte, der er fastsat i artikel 4, stk. 1, i forordning (EF) nr. 2808/98, og som har den 1. september 2000 som udløsende begivenhed, er angivet i bilaget til nærværende forordning.
Artikel 2
Denne forordning træder i kraft på syvendedagen for dens offentliggørelse i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. oktober 2000.